CELEX: 62018CN0021
Language: bg
Date: 2018-01-11 00:00:00
Title: Дело C-21/18: Преюдициално запитване от Svea hovrätt (Швеция), постъпило на 11 януари 2018 г. — Textilis Ltd, Ozgur Keskin/Svenskt Tenn Aktiebolag

12.3.2018   
            
            
               BG
            
            
               Официален вестник на Европейския съюз
            
            
               C 94/13
            
         Преюдициално запитване от Svea hovrätt (Швеция), постъпило на 11 януари 2018 г. — Textilis Ltd, Ozgur Keskin/Svenskt Tenn Aktiebolag
   (Дело C-21/18)
   (2018/C 094/16)
   Език на производството: шведски
   
      Запитваща юрисдикция
   
   Svea hovrätt
   
      Страни в главното производство
   
   
      Жалбоподатели: Textilis Ltd, Ozgur Keskin
   
      Ответник: Svenskt Tenn Aktiebolag
   
      Преюдициални въпроси
   
   
               1)
            
            
               Следва ли член 4 от Регламент (ЕС) 2015/2424 (1) на Европейския парламент и на Съвета от 16 декември 2015 година за изменение на Регламент (ЕО) № 207/2009 на Съвета относно марката на Общността и т.н. да се тълкува в смисъл, че новият текст на член 7, параграф 1, буква д), подточка iii) е приложим за съдебната преценка за недействителност (съгласно член 52, параграф 1, буква а) от Регламента относно марките), направена след влизането в сила на изменението, т.е. след 23 март 2016 г., дори ако става въпрос за иск за обявяване на недействителност, предявен преди тази дата и съответно за регистрирана преди тази дата марка?
            
         
               2)
            
            
               Следва ли член 7, параграф 1, буква д), подточка iii) от приложимата редакция на Регламента относно марките да се тълкува в смисъл, че в приложното му поле попада и знак, който се състои от двуизмерното изображение на двуизмерен продукт, например плат, декориран с въпросния знак?
            
         
               3)
            
            
               Ако отговорът на втория въпрос е утвърдителен, съгласно какви принципи следва да се тълкува текстът „знаците, които се състоят изключително от формата (или друга характеристика), която придава значителна стойност на стоките“ в член 7, параграф 1, буква д), подточка iii) от Регламента относно марките, когато регистрацията обхваща широк спектър от класове стоки и стоки, а знакът може да се поставя върху стоките по различни начини? Следва ли преценката да се направи въз основа на по-обективни/общи критерии, например като се приеме за отправна точка това как изглежда марката и как тя може да бъде поставяна върху различни стоки, т.е. без да се взема под внимание начинът, по който притежателят на марката фактически е поставял или е предвиждал да поставя знака върху различни стоки?
            
         
      (1)  ОВ L 341, 2015 г., стр. 21.